Z A P I S N I K
22. sjednice Vijeća Mjesnog odbora Gornja Kustošija,
22. ožujka 2023.
u prostorijama MS, Kustošijanska 276,
s početkom u 17.00 sati

NAZOČNI ČLANOVI VIJEĆA: Valentina Šipek, Dijana Zović, Krunoslav Milas, Damir Krznarić, Igor Martek, Iva Buljan Meić, Lovro Catela

OSTALI NAZOČNI: Branko Ančić, Zdenka Sviben, Jere Meić, stanovnici ulice Gorenci i okolnih ulica

Potpredsjednica  konstatira da je nazočno 7 od ukupno 9 članova Vijeća, što znači da Vijeće može pravovaljano odlučivati, te otvara 22. sjednicu Vijeća Mjesnog odbora.

Vijeće jednoglasno usvaja Zapisnik 21.  sjednice.

Vijeće jednoglasno usvaja
DNEVNI RED
1. Gorenci – prometna regulacija
2. Kustošijanska 341/1 – asfaltiranje i javna rasvjeta
3. Dječji park kod OŠ Kustošija – redovno održavanje
4. Kustošijski vidikovec – odvodnja I orezivanje
5. Informacije, pitanja i prijedlozi

Zapisnik vodi Ivica Ivašković
Ad. 1
Gorenci – prometna regulacija
Vijećnici su dobili pisani materijal
U raspravi sudjelovali:Valentina Šipek, Damir Krznarić, Branko Ančić, Jere Meić, Ozren Jureković, Željko duduković, Damir Štimac, Tomislav Nikolić, Krešo Pavković, Kosjenka Martek, Branka Lozo
Vijeće sa 6 glasova za i 1 suzdržan usvaja
Z A K LJ U Č A K
[bookmark: _heading=h.gjdgxs] o uvođenju jednosmjerne regulacije prometa u ulici Gorenci

1. Vijeće je raspravljalo o prijedlogu uvođenja jednosmjerne regulacije prometa u ulicama Gorenci i Mikulić odvojak na temelju prometne studije dostavljene od Gradskog ureda za obnovu, izgradnju, prostorno uređenje, graditeljstvo, komunalne poslove i promet, Sektora za promet.
2. Vijeće nije suglasno sa predloženom jednosmjernom regulacijom prometa u navedenim ulicama zbog protivljenja građana prisutnih na sjednici Vijeća.
3. Ovaj će Zaključak biti dostavljen Vijeću gradske četvrti Črnomerec i Gradskom uredu za mjesnu samoupravu, civilnu zaštitu i sigurnost.
Ad. 2
Kustošijanska 341/1 – asfaltiranje i javna rasvjeta
Vijećnici su dobili pisani materijal
Vijeće jednoglasno usvaja
Z A K LJ U Č A K
 o asfaltiranju Kustošijanske ulice od kbr. 341/1

1. Vijeće je raspravljalo o zahtjevu N.K. kojim se traži asfaltiranje dijela Kustošijanske ulice kod broja 341/1.

1. Vijeće je tražene radove uvrstilo u Prijedlog prioriteta Komunalnih aktivnosti Vijeća Gradske četvrti Črnomerec za 2023. godinu te će daljnje rješavanje ovisiti o sredstvima Vijeća Gradske četvrti Črnomerec 
1. Ovaj će Zaključak biti dostavljen Vijeću gradske četvrti Črnomerec i Gradskom uredu za mjesnu samoupravu, civilnu zaštitu i sigurnost.

Vijeće jednoglasno usvaja
Z A K LJ U Č A K
 o postavi ulične rasvjete u Kustošijanskoj ulici kod kbr. 341/1

1. Vijeće je raspravljalo o zahtjevu N.K. kojim se traži postava ulične rasvjete u  Kustošijanskoj ulice kod broja 341/1.
2. Vijeće podržava zahtjev te traži da nadležni Gradski ured poduzme potrebne radnje kako bi se zahtjevu udovoljilo.
3. Ovaj će Zaključak biti dostavljen Vijeću gradske četvrti Črnomerec i Gradskom uredu za mjesnu samoupravu, civilnu zaštitu i sigurnost.
Ad. 3
Dječji park kod OŠ Kustošija – redovno održavanje
Vijećnici su dobili pisani materijal
Vijeće jednoglasno usvaja
Z A K LJ U Č A K
 o redovnom održavanju dječjeg igrališta u Dvojkovićevom putu

1. Vijeće predlaže da se dječje igralište kod Područne osnovne škole Kustošija uvrsti u redovno održavanje Zagrebačkog holdinga d.o.o. Podružnice Zrinjevac, odnosno, ukoliko to nije moguće zbog imovinsko pravnih odnosa, da se pokrene inicijativa prijenosa navedene čestice u vlasništvo Grada Zagreba.
2. Ovaj će Zaključak biti dostavljen Vijeću gradske četvrti Črnomerec i Gradskom uredu za mjesnu samoupravu, civilnu zaštitu i sigurnost.
Ad. 4
Kustošijski vidikovec – odvodnja I orezivanje
Vijećnici su dobili pisani materijal
Vijeće jednoglasno usvaja
Z A K LJ U Č A K
 o orezivanju rastinja u ulici Kustošijski vidikovec
1. Vijeće je raspravljalo o zahtjevu građana Gornje Kustošije kojim se traži orezivanje zaraslog rastinja u ulici Kustošijski vidikovec kod broja 16.
2. Vijeće podržava zahtjev te traži da Gradski ured za obnovu, izgradnju, prostorno uređenje, graditeljstvo, komunalne poslove i promet, Sektor komunalnog i prometnog redarstva izvrši uviđaj na terenu te poduzme potrebne radnje kako bi se zahtjevu udovoljilo.
3. Ovaj će Zaključak biti dostavljen Vijeću gradske četvrti Črnomerec i Gradskom uredu za mjesnu samoupravu, civilnu zaštitu i sigurnost.
Vijeće jednoglasno usvaja
Z A K LJ U Č A K
 o javnoj odvodnji u ulici Kustošijski vidikovec

1. [bookmark: _GoBack]Vijeće je raspravljalo o zahtjevu građana Gornje Kustošije kojim se traži uvođenje javne odvodnje u ulici Kustošijski vidikovec.
2. Vijeće podržava zahtjev te traži očitovanje Vodoopskrbe i odvodnje d.o.o. o trenutnoj situaciji sa javnom odvodnjom u ulici Kustošijski vidikovec 1/2 - 63/52  te o potrebnim radnjama za uvođenje iste.

3. Ovaj će Zaključak biti dostavljen Vijeću gradske četvrti Črnomerec i Gradskom uredu za mjesnu samoupravu, civilnu zaštitu i sigurnost.
Ad. 5
Informacije, pitanja, prijedlozi
Vijećnici su dobili pisani materijal
	Damir Krznarić 
	Postavlja pitanje o lokaciji odlaganja željezne konstrukcije propagandnog plakata uklonjenog ispred OŠ Kustošija
· Vijećničko pitanje dostavljeno Gradskom uredu za obrazovanje, šport i mlade


	Damir Krznarić
	Postavlja pitanje o stanju projekta obnove OŠ Kustošija
· Vijećničko pitanje dostavljeno Gradskom uredu za obnovu, izgradnju, prostorno uređenje,  graditeljstvo, komunalne poslove i promet




Sjednica je završila u 19.00

KLASA:024-08/23-03/554
UBROJ: 251-13-11-3/005-23-2
Zagreb,  22. ožujka 2023.
                                                                                                Predsjednica Vijeća 
                                                                                      Mjesnog odbora Gornja Kustošija

							        Valentina Šipek

